ตามรีวิววงในมาชิมก๋วยเตี๋ยวต้นยาง สั่งก๋วยเตี๋ยวต้มยำไปหลายรายการ ทั้งเส้นเล็ก บะหมี่ วุ้นเส้น ชามละ ฿25 ทุกรายการ

รสชาติน้ำซุปจะเหมือนกัน รสต้มยำใส่แต่พริกกับถั่วป่น ไม่มีรสและกลิ่นของมะนาว น้ำซุปออกจืด ติดหวานเล็กน้อย ใส่พริกมาแต่ไม่เผ็ดเลย ต้องเติมพริกป่นเพิ่ม

เส้นเล็กเหนียวนุ่มดี บะหมี่เส้นนิ่ม เละไปหน่อย วุ้นเส้นมาตรฐานทั่วไป เครื่องหมูมีทั้งหมูแดง สามชั้นแดง หมูสับ และที่โดดเด่นคือกากหมู แสนจะกรอบ มัน อร่อยมากๆ

ก๋วยเตี๋ยวชามละ 25 ให้มาไม่น้อยเลยนะคะ คุ้มค่ามากๆ เพียงแต่ว่ารสชาติยังไม่จ๊าบจี๊ดเท่าไร ทานได้ค่ะ